mk en hbs_cyr mk mk mk mk hbs_cyr mk hbs_cyr ru hbs_cyr mk mk ru mk tg hbs_cyr hbs_cyr hbs_cyr mk mk mk mk mk mk uk mk hbs_cyr mk mk mk mk mk uk mk mk mk mk hbs_cyr mk ru hbs_cyr hbs_cyr bg mk mk mk ru bg mk ru ru mk en en en mk mk mk mk mk mk mk mk mk en en hbs_cyr mk mk mk mk mk mk mk hbs_cyr mk mk mk hbs_cyr mk hbs_cyr ru mk mk mk mk en es es mk en en en mk mk ky mk mk mk ru mk uk hu
Со помош на ЕУ продолжува чистењето на коритата и каналите на реките Црна и Струмица – Општина Новаци
Skip to content Skip to main navigation Skip to footer
Одделение за правни, општи работи и јавни дејности
Социјална, здравствена и детска заштита
Одделение за комунални дејности, сообраќај, урбанизам и заштита на животна средина и ЛЕР
Одделение за управување со човечки ресурси
Одделение за инспекциски надзор – инспекторат
Завршни сметки и извештаи
Со помош на ЕУ продолжува чистењето на коритата и каналите на реките Црна и Струмица
Во Пелагонискиот и Струмичкиот регион почна чистење на сливовите на реките Црна и Струмица. Се работи за обемен зафат за зголемување на пропусната способност на постоечката каналска мрежа, преку отстранување на вегетацијата и акумулираниот нанос, како и реконструкција на оштетените делови на регулираните делници. Оваа интервенција е во рамки на Програмата на ЕУ за санација на штетите од поплавите и напорите за обезбедување на соодветна заштита од штетното дејство на поплавите на земјоделските површини и населените места во Пелагонија и сливот на река Струмица.
Со средствата од ЕУ ќе бидат исчистени околу 40 километри канали во сливот на Црна Река во Пелагонија и околу 20 километри во сливот на реката Струмица. Ова претставува поддршка на напорите на земјата и локалните власти во чистењето на сливните подрачја на реките кои предизвикаа најголеми штети во минатогодишните полави.
Со овие интервенции, во голема мера ќе се надминат ефектите од повеќедецениското неодржување на инфраструктурата за заштита од поплавите, која дополнително се оштетува од сè почестите поплави, а најмногу од оние кои се случија на почетокот на 2015 година.
„Овие мерки значително ќе придонесат кон намалување на ризикот од поплавите до поприфатливи нивоа, со оглед на тоа што не постои можност тие во целост да се спречат. Социо – економските анализи кои претходеа на овие интервенции предвидуваат значително зголемување на нето добивките како резултат на избегнатите трошоци за надоместување на  штетите и загубите од проектираните можни идни поплави“, изјави Димитрија Сековски, Раководител на Програмата.
Најголеми штети во пелагонискиот регион претрпеа општините Битола, Прилеп, Новаци, Могила, Кривогаштани и Крушево, во кои беа загрозени домовите на околу 15 илјади лица, а беа поплавени десетици илјади хектари земја. Во струмичкиот регион најпогодени од поплавите беа Муртино, Сачево, Просениково, Дабиле и други населени места. Поплавени беа домови, земјоделски култури и механизација. Токму во овие подрачја, како најподложни на поплави, ќе бидат сконцентрирани најголемиот број на интервенциите во рамките на Програмата.
За рехабилитација на водостопанската инфраструктура и објектите за заштита од поплави, во рамките на  Програмата на ЕУ за санација на штетите од поплавите издвоени се скоро седум милиони евра. Со овие средства, покрај обновувањето на одводнителните канали, ќе се санираат и четири брани оштетени од поплавите.
Програмата на Европската унија ја спроведува Програмата заразвој на Обединетите нации (УНДП) во партнерство во Секретаријатот за европски интеграции, Министерството за земјоделство, шумарство и водостопанство, Министерството за животна средина, а.д. Водостопнаство на РМ и локалните самоуправи во погодените општини.
Ќе се реконструира патот Р 1311 Битола-Новаци РЕК
Четврт координативен состанок за проектот „Жива историја ,Жива природа 2 “ во Алмопиа,Грција
Почитувани, сите ваши барања за информации од јавен карактер, може да ги праќате на нашиот email: infojavenkarakter@opstinanovaci.gov.mk
Мерки за заштита од КОВИД-19
Општината Новаци е значајна општина во Битолското поле, односно југозападниот дел на рамницата Пелагонија. Општината е крстосница на регионалните патишта: патот Битола-Новаци-Маково го поврзува битолскиот дел на Мариово, исто така југоисточно од Новаци патот што води кон селата Брод и Бач, а на север кон Добрушево-Тополчани-Прилеп. Новаци секогаш претставувало центар на управна единица. Општината се вбројува во редот на поголемите општини во Република Северна Македонија.
НОВА АТМОСФЕРСКА КАНАЛИЗАЦИЈА ЗА ГОРНО И ДОЛНО АГЛАРЦИ
Презентација на асортиманот на производи на јапонскиот производител Макита
Со средства од Општина Новаци, жителите сами го реконструираат детското паркче
© 2020 Општина Новаци. Сите права се задржани.